Valstybės sienos apsaugos tarnyba

Valstybės sienos apsaugos tarnyba (VSAT) – Lietuvos valstybinė įstaiga, užtikrinanti Lietuvos sienos apsaugą.

 Uždaviniai 
 Užtikrinti valstybės sienos neliečiamumą ir įgyvendinti valstybės sienos apsaugos politiką;
 Užtikrinti tarptautinių sutarčių, įstatymų ir kitų teisės aktų valstybės sienos teisinio režimo klausimais vykdymą;
 Užtikrinti nusikalstamų veikų ir kitų teisės pažeidimų prevenciją, atskleidimą ir tyrimą, žmogaus teisių ir laisvių apsaugą, viešąją tvarką ir visuomenės saugumą.

 Funkcijos 
 saugo valstybės sieną sausumoje, jūroje, Kuršių mariose ir pasienio vidaus vandenyse;
 atlieka asmenų ir transporto priemonių, kertančių valstybės sieną, kontrolę;
 užtikrina pasienio teisinį režimą ir, pagal kompetenciją, pasienio kontrolės punktų režimą;
 dalyvauja įgyvendinant valstybinę migracijos procesų kontrolę;
 įstatymų ir kitų teisės aktų nustatyta tvarka išduoda užsieniečiams vizas ar kitus leidimus kirsti valstybės sieną, leidimus atvykti ir būti valstybės sienos apsaugos zonoje, leidimus verstis komercine, ūkine ar kitokia veikla;
 dalyvauja užtikrinant viešąją tvarką ir atlieka kitas įstatymų nustatytas teisėtvarkos funkcijas pasienio ruože;
 įstatymų nustatytais pagrindais ir tvarka taiko administracinės atsakomybės priemones asmenims už pasienio teisinio režimo ar pasienio kontrolės punktų veiklos taisyklių pažeidimus;
 užtikrina aplinkos apsaugos režimą valstybės sienos apsaugos objektuose, dalyvauja vykdant paieškos ir gelbėjimo darbus jūroje, Kuršių mariose ir pasienio vidaus vandenyse;
 įstatymų nustatyta tvarka priima užsieniečių prašymus suteikti pabėgėlio statusą, apklausia juos, surenka asmens duomenis apie juos bei kartu atvykusius jų šeimos narius, nustato kelionės maršrutą, išsiaiškina prašymo padavimo motyvus, užtikrina neteisėtai kirtusių valstybės sieną užsieniečių apsaugą Užsieniečių registravimo centre, kol dėl jų bus priimtas atitinkamas įgaliotų institucijų sprendimas;
 pagal savo kompetenciją vykdo Lietuvos Respublikos tarptautines sutartis;
 Lietuvos ginkluotųjų pajėgų sudėtyje gina valstybę karo metu.

 Struktūra 
Yra keturi tarnybos teritoriniai struktūriniai padaliniai – rinktinės. Jos paskirstytos valstybės teritorijoje ir saugo atitinkamą valstybės sienos su užsienio valstybėmis ruožą:

Kiti padaliniai:
 Kriminalinių tyrimų valdyba – tarnybos struktūrinis padalinys, atliekantis kriminalistinius ir ikiteisminius tyrimus, kriminalinės žvalgybos ir  nusikalstamos veikos analizės funkcijas.

 Istorija 
miniatiūra|upright|Pasienio policijos departamento antsiuvas (naudotas iki 2001 m.)
1990 m. lapkritį įkurta Krašto apsaugos departamento Pasienio apsaugos tarnyba. 1991 m. rugpjūtį ji perėmė Lenkijos–Lietuvos pasienio priežiūrą.

1992 m. įstaiga pervardyta į Krašto apsaugos ministerijos Valstybės sienos apsaugos tarnybą ir įkūrė Marijampolės pasienio, Vilniaus pasienio policijos, Vilniaus pasienio kontrolės punktų ir Pakrančių apsaugos rinktines. 1994 m. tarnyba reorganizuota į Pasienio policijos departamentą prie Vidaus reikalų ministerijos. Tuo pat metu įkurta Pagėgių valstybės sienos apsaugos rinktinėhttps://archive.today/20160428081840/http://www.pasienis.lt/lit/Pagegiu-rinktine.

1996 m. Lazdijų pasienio policijos kontrolės punktų ir Marijampolės pasienio policijos rinktinės sujungtos į Pietvakarių pasienio policijos rinktinę; Klaipėdos pasienio policijos ir Klaipėdos atskirų pasienio policijos kontrolės punktų rinktinės – į Pakrančių apsaugos pasienio policijos rinktinę; Vilniaus pasienio policijos ir Vilniaus pasienio kontrolės punktų rinktinės išskaidytos į Visagino, Varėnos ir Vilniaus pasienio policijos rinktineshttps://archive.today/20160428163827/http://www.pasienis.lt/lit/Lazdiju-rinktinehttps://archive.today/20160428081136/http://www.pasienis.lt/lit/Vilniaus-rinktine.

2000 m. prijungta Atskiroji aviacijos tarnyba prie Vidaus reikalų ministerijoshttps://archive.today/20160428080706/http://www.pasienis.lt/lit/Aviacijosrinktine ir Užsieniečių registracijos centras. 2001 m. departamentas reorganizuotas į Valstybės sienos apsaugos tarnybą prie Vidaus reikalų ministerijos. 2002 m. tarnyboje ėmė tarnauti tik profesionalūs pareigūnai.

2004 m., Lietuvai tapus ES nare, tarnyba tapo atsakinga už išorinės ES sienos apsaugąhttp://www.pasienis.lt/index.php?3441269358 . 2006 m. įkurta Specialiųjų užduočių rinktinėhttps://archive.today/20160428080628/http://www.pasienis.lt/lit/Specialiujuuzduociurinktine. 2007 m., Lietuvai tapus Šengeno erdvės dalimi, imta mažinti pasieniečių skaičių. Tais pačiais metais perėmė Palangos oro uosto apsaugą iš Krašto apsaugos savanorių pajėgų Žemaičių apygardos 3-iosios rinktinės. 2010 m. panaikinta Šiaulių rinktinė.

2016 m. panaikinta Lazdijų rinktinė; prie Ignalinos rinktinės prijungta Ignalinos atominės elektrinės apsaugos rinktinė. Prie tarnybos prijungtos Aviacijos ir Specialiųjų užduočių rinktinės (vietoj jų įkurtos Aviacijos ir Specialiųjų užduočių valdybos) bei Užsieniečių registracijos centrashttp://www.pasienis.lt/lit/Pasienieciu-muziejui-perduotos-URC-ir-SUR-veliavos-atsisveikinta-su-URC-vadu-R-Voliku-foto .

2018 m. Palangos oro uosto apsauga perduota Viešojo saugumo tarnybaihttp://pasienis.lt/lit/Palangos-oro-uosto-apsauga-pasienieciai-perdave-Viesojo-saugumo-tarnybai-foto. 2019 m. VST perduota ir Ignalinos atominės elektrinės apsaugahttp://vstarnyba.lrv.lt/lt/naujienos/tarnybos-vadovybe-lankesi-ignalinos-atomineje-elektrineje . 2019 m. prie Vilniaus rinktinės prijungta Ignalinos rinktinė, 2020 m. prie Pagėgių rinktinės prijungta Pakrančių apsaugos pasienio rinktinė. 2024 m. pastaroji rinktinė buvo atkurtahttps://vsat.lrv.lt/lt/naujienos/veikla-pradeda-atkurta-vsat-pakranciu-apsaugos-pasienio-rinktine/.

 Viršininkai, komisarai, vadai 
 1990–1991 m. Virginijus Česnulevičius
 1991–1992 m., 1994–1996 m. Stanislovas Stančikas
 1992–1994 m. Jonas Algimantas Paužolis
 1996–1998 m. Audronius Beišys
 1998–2004 m. Algimantas Songaila
 2004–2005 m. Jurgis Jurgelis
 2005–2010 m. Saulius Stripeika
 2010–2015 m. Vainius Butinas
 2015–2019 m. Renatas Požėla
 2019–2024 m. Rustamas Liubajevashttps://vrm.lrv.lt/lt/naujienos/valstybes-sienos-apsaugos-tarnybos-vadu-paskirtas-rustamas-liubajevas 

 Aviacija 
VSAT aviacijos valdyba įkurta Oreivių g. 1, Paluknyje. Jos sudėtyje veikia sraigtasparnių eskadrilė, bepiločių orlaivių skyrius ir kiti antžeminės paramos skyriai.https://vsat.lrv.lt/lt/struktura-ir-kontaktine-informacija/struktura/  

Aviacijos valdyba yra vienintelis Lietuvos vidaus tarnybos aviacijos padalinys, dėl to dažnai remia ne tik pasienio tarnybos pareigūnus, vykdo sienos ir tranzito kontrolės funkcijas, bet ir ieško pasiklydusius, gabena donorų organus, talkina policijai ir ugniagesiams-gelbėtojams, dalyvauja pratybose kartu su Lietuvos kariuomenės karinėmis oro pajėgomis kaip ginkluotųjų pajėgų vienetas. 

 Eskadrilė 
OrlaivisNuotraukaŠalisTipasEksploatacijos pradžiaModelisKiekisAirbus 
H145Mframelessdvimotoris vidutinis bendrosios paskirties karinis sraigtasparnis2025H145M 3 Eurocopter EC145frameless  dvimotoris vidutinis bendrosios paskirties sraigtasparnis 2006 EC 145 1 Eurocopter EC135frameless  dvimotoris lengvasis bendrosios paskirties sraigtasparnis 2006 EC 135T2+ 2  Eurocopter EC120frameless  vienmotoris lengvasis bendrosios paskirties sraigtasparnis 2002 EC 120B  2 

 Laipsniai 
 Valstybės sienos apsaugos tarnybos prie LR VRM vidaus tarnybos nekariniai pareigūnų laipsniaiGrandisAukščiausios 
grandiesAukštesniosios grandies pareigūnaiVidurinės grandies pareigūnaiPirminės grandies pareigūnaiAntpetis131x131px131x131px131x131px131x131px131x131px131x131px131x131px131x131px131x131px PavadinimasGenerolasPulkininkasPulkininkas
leitenantasMajorasKapitonasVyresnysis
leitenantasLeitenantasVyresnysis
puskarininkisPuskarininkis
 Valstybės sienos apsaugos tarnybos prie LR VRM pasieniečių mokyklos kursantų pareigybėsAntpetis130x130px130x130px130x130pxPavadinimasBūrininkasSkyrininkasKursantas

 Galerija 

 Šaltiniai 

Kategorija:Lietuvos institucijos
Kategorija:Teisėsaugos institucijos
Kategorija:Lietuvos teisinės organizacijos
Kategorija:Valstybės sienos apsaugos tarnyba
Kategorija:Lietuvos valstybinės sienos